14 | 10 | 01.

Pest Megyei Kormányhivatal

Pest Megyei Kormányhivatal Munkaügyi Központja

**Sajtóközlemény**

Sikeresen ZÁRULT PEST MEGYÉBEN a hátrányos helyzetű ÁLLÁSKERESŐK foglalkoztatását SEGÍTŐ TÁMOP 1.1.4 Munkaerő-piaci PROGRAm

**A TÁMOP 1.1.4 „Munkaerő-piaci program a hátrányos helyzetűek foglalkoztatásáért a Közép-magyarországi Régióban” elnevezésű kiemelt uniós projekt 2011. május 1. és 2014. szeptember 30. között került megvalósításra Pest megyében. A programban 5138 fő hátrányos helyzetű álláskereső munkaerőpiacra való visszavezetését céloztuk meg szolgáltatásokkal, képzéssekkel és bérjellegű támogatásokkal. Európai uniós támogatás és hazai társfinanszírozás keretében a projekt megvalósítására 3,350 milliárd forint állt rendelkezésre.**

A fejlesztés célja a Társadalmi Megújulás Operatív Program (TÁMOP) keretében a Pest megyében élő hátrányos helyzetű álláskeresők visszavezetése a munkaerőpiacra, személyre szabott komplex segítség-nyújtással. A projektben résztvevő ügyfeleknek munkaerő-piaci szolgáltatásokat, képzéseket vagy foglalkoztatásuk esetén bérjellegű támogatási programelemeket nyújtottunk.

A programot a Pest Megyei Kormányhivatal Munkaügyi Központja valósította meg, a foglalkoztatottság megyei növelése érdekében szorosan együttműködve a járási hivatalok munkaügyi kirendeltségeivel.

A fejlesztés eredményeként 5138 hátrányos helyzetű álláskeresőt vontunk be a programba, s közülük eddig 4698 ügyfél zárta sikeresen egyéni programját.

Szolgáltatásként munkaerő-piaci tanácsadást vagy mentori segítségnyújtást minden ügyfelünk kapott a programban eltöltött időszakban, a tervezett programelemek sikeres megvalósításához akár több alkalommal is. Foglalkoztatást elősegítő képzési támogatásban 3067 fő részesült, s eddig 2915 fő fejezte be sikeresen képzését. A fejlesztésnek köszönhetően 2142 ügyfelünket helyeztük el bérjellegű támogatás biztosításával, elsősorban mikro-, kis- és középvállalkozásoknál, valamint további 237 fő esetében a vállalkozóvá válásukat támogattuk. A támogatásban részesülők közül 532 ügyfél tartozik az ötven év felettiek és 273 pedig a pályakezdők célcsoportjába, akik számára különösen nehéz a munkaerőpiacra való be- vagy visszalépés. A jelenlegi adataink alapján 1871 fő áll munkaviszonyban vagy tartja fenn vállalkozását a programból való kilépést követő 180. napon.

A Pest Megyei Kormányhivatal Munkaügyi Központja 2014. szeptember 26-án záró konferencián közösen értékelte a résztvevőkkel a projekt megvalósítása során elért eredményeket, gyakorlati tapasztalatokat.

A projektről bővebb információk találhatók a [www.pest.munka.hu](http://www.pest.munka.hu) és a [www.kormanyhivatal.hu](http://www.kormanyhivatal.huo) oldalakon.